
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 05.03.2014               

Plx 49         


AVIZ

asupra  propunerii legislative privind combaterea consumului de droguri în trafic, precum şi în cazul persoanelor care lucrează în domenii ce prezintă riscuri crescute pentru siguranţa,  securitatea şi sănătatea terţilor

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind combaterea consumului de droguri în trafic, precum şi în cazul persoanelor care lucrează în domenii ce prezintă riscuri crescute pentru siguranţa,  securitatea şi sănătatea terţilor, trimisă cu adresa nr. Pl-x 49 din 17 februarie  2014, înregistrată cu nr.4c-11/129 din 17 februarie 2014.
Senatul, în calitate de primă Cameră sesizată, a respins propunerea legislativă  la data de 11 februarie 2014. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizională.

Propunerea legislativă are ca obiect  crearea cadrului legal pentru combaterea consumului de droguri în  trafic, precum şi în cazul persoanelor care lucrează în domenii ce prezintă riscuri crescute pentru siguranţa, securitatea terţilor. 

Potrivit prevederilor art.61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din  5 martie 2014.

Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.1040 din 27 septembrie 2013, Guvernul, prin punctul de  vedere transmis cu adresa nr.113 din 24 ianuarie  2014, nu susţine adoptarea acestei iniţiative legislative.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a propunerii legislative. Iniţiativa legislativă are implicaţii asupra bugetului de stat, fiind astfel aplicabile dispoziţiile art.15 din Legea nr.500/2002 privind finanţele publice, cu modificările şi completările ulterioare, respectiv prezentarea fişei financiare însoţită de ipotezele şi metodologia de calcul utilizată. 

În raport de obiectul şi conţinutul reglementării, iniţiativa legislativă face parte din categoria legilor ordinare.

                     PREŞEDINTE,                                                SECRETAR,

               Bogdan Liviu CIUCĂ 
       Theodor-Cătălin NICOLESCU

